L 200/68
SL
Uradni list Evropske unije
29.7.2022
UREDBA KOMISIJE (EU) 2022/1324 z dne 28. julija 2022 o spremembi prilog II in III k Uredbi Evropskega parlamenta in Sveta (ES) št.
396/2005 glede mejnih vrednosti ostankov za benzovindiflupir, boskalid, fenazakvin, fluazifop-P, flupiradifuron, fluksapiroksad, fosetil-Al, izofetamid, metaflumizon, piraklostrobin, spirotetramat, tiabendazol in tolklofos-metil v ali na nekaterih proizvodih (Besedilo velja za EGP)
EVROPSKA KOMISIJA JE –
ob upoštevanju Pogodbe o delovanju Evropske unije,
ob upoštevanju Uredbe Evropskega parlamenta in Sveta (ES) št.
396/2005 z dne 23. februarja 2005 o mejnih vrednostih ostankov pesticidov v ali na hrani in krmi rastlinskega in živalskega izvora ter o spremembi Direktive Sveta 91/414/EGS (1) in zlasti člena 14(1)(a) Uredbe,
ob upoštevanju naslednjega:
(1)
Komisija za Codex Alimentarius je 14. decembra 2021 sprejela nove mejne vrednosti ostankov po Codexu (CXL) za acetoklor, afidopiropen, benzovindiflupir, bifentrin, boskalid, buprofezin, karbendazim, klorantraniliprol, ciklaniliprol, cipermetrine (vključno z alfa- in zeta-cipermetrinom), dikambo, fenazakvin, flonikamid, fluazifop-P, fluensulfon, flupiradifuron, fluksapiroksad, fosetil-Al, glifosat, izofetamid, krezoksim-metil, mandestrobin, mezotrion, metaflumizon, metkonazol, metopren, pendimetalin, pentiopirad, pikoksistrobin, propikonazol, pidiflumetofen, piraklostrobin, piriofenon, piriproksifen, spirotetramat, tebukonazol, tiabendazol, tolklofos-metil in tolfenpirad (2).
(2)
Mejne vrednosti ostankov (v nadaljnjem besedilu: MRL) so bile za navedene snovi določene v prilogah II, III in V k Uredbi (ES) št.
396/2005, razen za afidopiropen, fluensulfon, pidiflumetofen in tolfenpirad, za katere posebne MRL niso bile določene in ki niso bile vključene v Prilogo IV k Uredbi (ES) št.
396/2005, tako da se uporablja privzeta vrednost 0,01 mg/kg iz člena 18(1)(b) navedene uredbe.
(3)
Kadar obstajajo mednarodni standardi ali se jih kmalu pričakuje, se v skladu s členom 5(3) Uredbe (ES) št.
178/2002 Evropskega parlamenta in Sveta (3) pri razvoju ali prilagoditvi živilske zakonodaje upoštevajo, razen če so taki standardi ali njihovi pomembni deli neučinkovito ali neprimerno sredstvo za izpolnjevanje legitimnih ciljev živilske zakonodaje ali če obstajajo znanstveni razlogi proti ali če bi taki standardi privedli do drugačne ravni varstva, kot je v Uniji določena kot primerna.
Poleg tega v skladu s členom 13, točka (e), navedene uredbe Unija spodbuja skladnost med mednarodnimi tehničnimi standardi in živilsko zakonodajo ob sočasnem zagotavljanju, da se visoka raven varstva, sprejeta v Uniji, ne zmanjšuje.
(1) UL L 70, 16.3.2005, str. 1.
(2) https://www.fao.org/fao-who-codexalimentarius/sh-proxy/en/?lnk=1&url=https%253A%252F%252Fworkspace.fao.org%252Fsites% 252Fcodex%252FMeetings%252FCX-701-44%252FFINAL%252520REPORT%252FRep21_CACe.pdf.
Skupni program FAO/SZO za prehranske standarde, Komisija za Codex Alimentarius.
Dodatek III, 44. zasedanje.
Virtualno zasedanje, 8.–15. in 17.–18. november ter 14. december 2021.
(3) Uredba (ES) št.
178/2002 Evropskega parlamenta in Sveta z dne 28. januarja 2002 o določitvi splošnih načel in zahtevah živilske zakonodaje, ustanovitvi Evropske agencije za varnost hrane in postopkih, ki zadevajo varnost hrane (UL L 31, 1.2.2002, str.
1).